gl gl gl en gl ar lt gl gl it gl gl gl en so gl gl en gl gl gl gl gl gl gl gl gl gl gl gl en en en en gl it de gl gl
O CONCELLO DE CERVO SÚMASE AO MANIFESTO IMPULSADO POR GALICIA E O PAÍS VASCO PARA A TOMA DE MED - NOVAS | Cervo
O escrito, que foi dirixido ao Ministerio de Sanidade, e ao que se foron adherindo Comunidades de diferente signo político, recolle medidas de choque urxentes en materia de melloras para o primeiro nivel asistencial “que afronta unha situación crítica a nivel de todo o Estado”
Tal e como apunta o rexedor, Alfonso Villares, “é evidente a falta de médicos no sistema; aínda que as comunidades autónomas queiran contratar, atópanse co problema deste déficit de sanitarios ao que o Goberno do Estado lle debe dar solución, pois esa é a súa competencia”
O Concello de Cervo vén de adherirse ao manifesto impulsado por Galicia (gobernada polo PP) e o País Vasco (gobernado por PNV e PSOE) para a toma de medidas estatais urxentes en materia de atención primaria, que xa foi remitido ao Ministerio correspondente, e ao que se foron sumado autonomías de diferente signo político como, por exemplo, Cataluña (ERC e JuntsxCat).
Este escrito, tal e  como apuntou Villares “recolle un conxunto coherente de medidas de competencia estatal en materia de formación sanitaria especializada para implantar de forma urxente como plan de choque para paliar a situación crítica que atravesa a atención primaria no conxunto do Estado”; á que Cervo non é allea.
O manifesto recolle medidas urxentes de competencia do ministerio para tentar facer fronte ao problema máis acuciante do sistema sanitario que é a falta de médicos especialistas en Medicina de Familia e Comunitaria dispoñibles para contratación.
Tal e como precisou Villares, “as comunidades autónomas, que teñen a competencia en materia sanitaria, atópanse co problema da falta de médicos no sistema; aínda que queiran contratar; non poden, polo déficit de sanitarios que existe e que afecta a todos os servizos de saúde autonómicos” tal e como se recolle no manifesto que apunta literalmente a “unha situación crítica a nivel do Estado e que require, en consecuencia, de medidas de ámbito estatal que nos permitan superar conxuntamente esta situación”.  Ante esta perspectiva –engade o escrito- o Estado Español necesita adoptar medidas de choque de forma urxente; alertando de que “se non somos capaces de resolver esta situación, comprometemos a viabilidade da implantación de reformas a medio prazo, pois a sobrecarga asistencial, a fatiga crónica, a falta de tempo por consulta e a desmotivación consecuente que xera, impide impulsar calquera iniciativa do Plan de Acción”.
No pleno ordinario non prosperaron outras mocións que foron presentadas “porque entendemos que a raíz do problema está na falta de facultativos, e tal e como se afonda no manifesto apoiado por comunidades autónomas de todas as cores políticas, a solución está na man do Goberno central, que é o que debe sumar médicos ao sistema para que as comunidades poidan reforzar os seus servizos de saúde”.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!